Nicolai Larsen, Mathias Wichmann og Nicklas Helenius er alle med i U21-landsholdets trup, når den kommende EM-kvalifikationskamp mod Nordirland skal spilles.

Den 1. september spiller U21-landsholdet testkamp mod FC Midtjylland, og derfor samles truppen den 31. august i Horsens. Den 6. september står slaget så mod Nordirland på The Oval i Belfast, hvor der er chance for at se de tre AaB'ere på banen. Nicolai Larsen og Mathias Wichmann er begge foreløbig noteret for en optræden på U21-landsholdet, mens Nicklas Helenius har spillet to kampe i nationaldragten på samme niveau.